เย็นๆ หลังเลิกงานขอหาร้านนั่งชิลล์ๆ สังสรรค์กับชาวแก๊งกันหน่อย หยิบมือถือโทรจองที่ด่วนเลย ถ้าไม่อยากพลาดเมนูพิเศษของร้าน Touka Izakaya ย่านสีลม เป็นร้านแฮงเอ้าท์กึ่งผับในสไตล์ญี่ปุ่น สำหรับมาพักผ่อนในวันทำงานที่เมื่อยล้า ด้วยการกินและดื่มเติมพลังให้พร้อมสำหรับวันใหม่ 

ตกแต่งในสไตล์ญี่ปุ่นขนานแท้โดยนักออกแบบชาวญี่ปุ่นได้รับแรงบันดาลใจจากร้านกินดื่มสไตล์ดั้งเดิม แบ่งโซนร้านเป็น 3 โซนให้เลือกนั่งได้ตามที่เราชอบ สามารถมองเห็นการทำอาหารของเชฟชาวญี่ปุ่นที่กำลังขะมักเขม้นในการปรุงได้บริเวณตรงกลางร้านในบรรยากาศที่เป็นกันเอง

เพิ่มรอบมื้ออาหารเปิดให้บริการช่วงกลางวัน ตั้งแต่เวลา 11.30-14.00 น. มีเซตเมนูอาหารให้เลือกหลากหลายเมนูเลยนะ คราวหน้ามาลองบ้างดีกว่าค่ะร้าน Touka Izakaya

ชาวแก๊งมาครบแล้วพร้อมสั่งอาหาร ระหว่างนั้นพนักงานจะยกถ้วย กระหล่ำปลีสดกับน้ำจิ้มเต้าเจี้ยวหมูสับบดมาเสิร์ฟ ตามมาด้วยน้ำซุป และผ้าเย็นให้พร้อมเลย 

เนื้อไก่บด เพิ่มอรรถรสด้วยการจิบสาเกสักแก้วกำลังดีเลยแหละค่ะTsukune หัวใจ และ Hatsu ตับไก่, Reba กึ๋นไก่,Sunagimoหนังไก่ย่างกรอบ, Kawa อกไก่, Sasami เนื้อไก่คั่นกับต้นหอมญี่ปุ่น, Negimaเนื้อไก่ติดหนัง, Torimomo (250/450 บาท) เมนูปิ้งย่างสุดพิเศษของร้านมีให้เลือก 2 เซต แบบ 6 ไม้ และ 10 ไม้ เมนูนี้ทำจากส่วนต่างๆ ของเนื้อไก่ อย่าง “Kushiyaki Moriawase” อย่างแรกที่ลืมสั่งไม่ได้เลยและต้องโทรมาจองด้วยนะคะ ไม่งั้นอดแน่ๆ 

ถ้าไม่ชอบทานข้าว แนะนำเมนูนี้เลย “Dashimaki Kanimi Bukkake” (320 บาท) ไข่หวานม้วนชิ้นใหญ่ๆ โรยด้วยเนื้อปู ไข่หวานของที่นี่ไม่หวานเกินไปจนกลบรสชาติของเนื้อปู 

ตามมาด้วยเมนูสลัดสุดอลัง อย่าง “Bari Soba Salad” (210 บาท) มันบดคลุกมายองเนสโปะด้วยสลัดผักราดด้วยน้ำสลัดแบบญี่ปุ่น เพิ่มเทกซ์เจอร์ด้วยบะหมี่ทอดกรอบที่เสิร์ฟมาได้อลังการสุดๆ เลยค่ะ 

เมนูทานเล่นอีกเมนูที่น่าสั่ง “Ebimayo” กุ้งขนาดใหญ่ชิ้นเต็มคำทอดกรอบๆ ราดด้วยซอสมายองเนสและวาซาบิ เป็นอีกเมนูที่ขายดีของร้านเลยนะคะ 

มาร้านอาหารญี่ปุ่นทั้งทีจะพลาดเมนูนี้ไปได้ยังไง “Carpaccio” (398 บาท) ยกขบวนซาชิมิสดๆ ในรูปแบบยำสไตล์ญี่ปุ่น เสิร์ฟทั้ง แซลมอน ปลาหมึกยักษ์ ปลาโอโทโร่ ปลาทูน่า หอยเชลล์ อย่าลืม! บีบเลมอนก่อนทานเพิ่มความฟิน หรือจะลองเมนู “Kaisen Don” (330 บาท) ข้าวหน้าปลาดิบสับโรยด้วยไข่แซลมอนแบบเน้นๆ 

ส่วนเมนูของหวานที่ไม่ควรพลาด “Zenzai” (150 บาท) ถั่วแดงท็อปด้วยแป้งโมจิ ทานคู่กับเครื่องเคียงแก้เลี่ยน อย่าง บ๊วยสับ หรือจะทานคู่กับข้าวคั่วแห้ง เพิ่มความกรุบกรอบก็ได้นะคะ 

เมนูเครื่องดื่มของร้าน Touka Izakayaที่ขึ้นชื่อคือ “สาเกรสแอปเปิ้ล” และสาเกผลไม้มีหลากหลาย เบียร์สด และเครื่องดื่มสำหรับผู้หญิงอย่างเรา ต้องนี่!! “น้ำแอปเปิ้ลโซดา” และ “น้ำพีชโซดา”ต้องรีบตามมาลองแล้วล่ะ

(580 บาท) สุกี้หม้อไฟของญี่ปุ่น ซดน้ำซุปร้อนๆ สุดกลมกล่อมที่เคี่ยวนานกว่า 8 ชั่วโมง ในเซตนี้มีทั้ง เนื้อไก่สะโพก เนื้อไก่สบ หน้าอกไก่ และผักนานาชนิด หรือจะเลือกเป็นเซตเนื้อหมูกับซุปปลาแห้งก็ได้ค่ะ ถ้าทานหมดแล้วยังเหลือน้ำซุป พี่พนักงานบอกว่าสั่งเส้นโซบะหรือข้าวมาใส่ลงไปในหม้อก็ได้รสชาติไปอีกแบบ “Hakata Mizutaki Nabe” ปิดท้ายด้วย